Tiltale for bla. forsøg på manddrab efter straffelovens § 237, jf. § 21 og vold efter straffelovens § 244. Påstand om erstatning
Ret: Retten i Hillerød (1. instans)
Faggruppe: Straffesag — Nævningesag
Sagsemner: Forbrydelser mod offentlig myndighed;
Formueforbrydelser;
Forurettede og vidner;
Liv og legeme;

DOMSRESUMÉ

20 JUN 2023
RETTEN I HILLERØD

DOM I SAG OM DRABSFORSØG MOD
ANSAT PÅ BOSTED
Dom afsagt: 20. juni 2023
En 49-årig mand er dømt til anbringelse i psykiatrisk afdeling for
blandt andet drabsforsøg mod en ansat på sit bosted

Et enigt nævningeting har fundet den tiltalte, som er en 49-årig
mandlig beboer på et bosted i By 1, skyldig i drabsforsøg ved at
have forsøgt at dræbe en mandlig sygeplejerske, idet den tiltalte
blandt andet tildelte den mandlige sygeplejerske flere knivstik i
ansigtet og på kroppen. Den mandlige sygeplejerske var
sammen med en kvindelig kollega mødt op i tiltaltes lejlighed
for at ordinere medicin til den tiltalte.

Den tiltalte blev endvidere fundet skyldig i blandt andet at have
truet den kvindelige sygeplejerske med kniven og ved en
tidligere lejlighed at have tildelt en paramediciner et
knytnæveslag i hovedet.

Den tiltalte blev på baggrund af de lægelige oplysninger om
ham anset for omfattet af straffelovens § 16, stk. 1. Han blev
derfor ikke straffet, men nævningetinget dømte ham til
anbringelse i psykiatrisk afdeling uden fastsættelse af
længstetid for denne foranstaltning.

Den tiltalte ankede dommen til landsretten med påstand om
frifindelse, subsidiært formildelse.

Sagen er behandlet af Retten i Hillerød under sagsnr. 9-
695/2023.